stanford-oval/wikipedia huggingface dataset:
ג'ורג' גרנוויל
ראש ממשלה > התפטרות

המלך עשה מאמצים רבים לשכנע את פיט לבוא לעזרתו על ידי הקמת ממשלה, אך ללא הצלחה. בסופו של דבר הוטלה המשימה על הלורד רוקינגהאם. כאשר רוקינגהאם הסכים לקבל את התפקיד, הדיח המלך את גרנוויל ביולי 1765.
שנותיו האחרונות

לאחר תקופה בה היה פעיל באופוזיציה לממשלתו של פיט בין השנים 1766–1768, הפך גרנוויל להיות פוליטיקאי קשיש שנמנע מהשתייכות לסיעה או למפלגה מסוימת בפרלמנט. הוא ראה קבוצה מכובדת של תומכיו נבחרים מחדש בבחירות של 1768, ביניהם רוברט קלייב וג'ורג' גרמין (Germain) וכן אחיו הבכור.
בסוף שנת 1768 התפייסו גרנוויל ופיט והשניים איחדו כוחות והחזירו את השותפות ביניהם שהתפרקה ב-1761 כאשר פיט התפטר מהממשלה. גרנוויל הוביל את התביעה המשפטית כנגד וילקס וכנגד המוציאים לאור והמדפיסים של מאמריו בעוון בגידה והסתה, כאשר פרסמו מאמרי ביקורת כנגד נאומו של המלך ג'ורג' השלישי. לאחר שהפסיד במשפט, סר חנו של גרנוויל בדעת הקהל שהתייחסה לצעדו כניסיון להשתקתה של העיתונות ולהשגת שליטה עליה. למרות מאבקו האישי בווילקס, ראה גרנוויל בניסיונה של הממשלה להרחיקו מבית הנבחרים כצעד אנטי-חוקתי והתנגד לעקרון הפעולה של הממשלה.
בעקבות הפלישה הצרפתית לקורסיקה ב-1768 התנגד גרנוויל למשלוח סיוע לרפובליקה הקורסיקנית. הוא מתח ביקורת על כישלונה של ממשלתו של גרפטון להתערב בנעשה וגרס כי חולשתה של הממשלה תעודד את צרפת.
ג'ורג' גרנוויל מת ב-13 בנובמבר 1770. לאחר מותו חל פילוג בשורות תומכיו, כשכמה מהם הצטרפו לממשלתו של הלורד נורת'. בטווח הארוך זכו חסידיו לתחייה בראשותו של ויליאם פיט הבן שכיהן כראש ממשלה מ-1784 והוביל את המדיניות הבריטית עד למותו ב-1806. בנו של ג'ורג' גרנוויל, ויליאם גרנוויל, שירת לאחר מכן לזמן קצר כראש ממשלה, שהאירוע הבולט ביותר בתקופת כהונתו היה האיסור על סחר עבדים. ג'ורג' גרנוויל נקבר בבאקינגהאמשייר. הוא היה אחד מראשי הממשלה הבודדים בבריטניה שלא הוענק לו תואר אצולה.
גייל נורטון

גייל אן נורטון (באנגלית: Gale Ann Norton; נולדה ב-11 במרץ 1954) היא פוליטיקאית אמריקאית אשר כיהנה כמזכירת הפנים של ארצות הברית תחת ממשל הנשיא ג'ורג' ווקר בוש בשנים 2001–2006. היא האישה הראשונה שכיהנה בתפקיד זה.
ביוגרפיה

נורטן נולדה בויצ'יטה, הגדולה בערי קנזס לדייל ואנה נורטון. היא גדלה בת'ורנטון שבקולורדו, וסיימה את לימודיה הגבוהים בכבוד רב באוניברסיטת דנוור. כסטודנטית הייתה חברה באחוות פי בטא קפא, וקיבלה תואר דוקטור למשפטים בהצטיינות מהמכללה למשפטים של האוניברסיטה ב-1978. בשלהי שנות ה-70 של המאה ה-20, הצטרפה למפלגה הליברטריאנית ואף כמעט נבחרה למנהלתה הלאומית, אחרי בסופו של דבר חברה אל המפלגה הרפובליקנית. לאחר סיום לימודיה במכללה למשפטים, נורטון עבדה כעורכת דין בכירה בקרן משפטית בשנים 1979–1983. נורטון היה עמיתה לאומית במכון הובר בשנים 1983–1984, לפני שקיבל משרה במחלקת החקלאות של ארצות הברית כעוזרת לסגן מזכיר המחלקה ריצ'רד אדמונד לינג. בין השנים 1985–1990 עבדה כמשפטנית במחלקת הפנים של ארצות הברית, ובמסגרת תפקיד זה הייתה מנהלתם של עורכי דין שעבדו בשירות הפארקים הלאומיים של ארצות הברית ובשירות חיות הבר של ארצות הברית (United States Fish and Wildlife Service).
נורטון שבה לקולורדו בראשית שנות ה-90 של המאה ה-20 לאחר תקופה בה עבדה במחלקת הפנים, ונבחרה לתובעת הכללית הראשונה של קולורדו ב-1991. כתובעת הכללית, נורטון הובילה את תובעי המדינה בהגנה על חוקי המדינה. ב-1992 עבר התיקון השני לחוקת קולורדו, תיקון אשר אסר על כל גוף ממשלתי כלשהו להכיר בהומוסקסואלים כאוכלוסייה מוגנת. כתובעת הכללית, התבטאה מספר פעמים באופן שנוי במחלוקת וגילתה עמדות שמרניות נוקשות.
נורטון התמודדה בבחירות לסנאט של ארצות הברית ב-1996 בתור מועמדת המפלגה הרפובליקנית, אך הובסה בבחירות המקדימות על ידי חבר בית הנבחרים האמריקאי דאז, ויין אלרד. תקופת כהונתה השנייה של נורטון תמה ב-1999. בשל מגבלות על תקופות כהונה, נורטון לא התמודדה לתקופת כהונה שלישית.
לאחר שעזבה את משרד התובע הכללי של קולורדו, נורטון עבדה במשרד עורכי דין בדנוור. היא עבדה שם עד שג'ורג' ווקר בוש מינה אותה למזכירת מחלקת הפנים של ארצות הברית עם היבחרו לנשיאות ב-2000. בספטמבר 2004 חתמה עם שגריר ישראל בארצות הברית הסכם שיתוף פעולה מדעי וטכנולוגי. נורטון היא האישה הראשונה שכיהנה בתפקיד, כיהנה בתפקידה עד 2006, עת הוחלפה במושל איידהו דירק קמפת'ורן.
הערות שוליים

↑  נתן גוטמן, הבית הוא לבן, באתר הארץ, 16 ביולי 2001
↑  רויטרס, בוש מינה ארבעה חברים נוספים לקבינט, באתר ynet, 30 בדצמבר 2000
↑  יצחק בן-חורין, וושינגטון: ישראל וארה"ב חתמו על הסכם שיתוף פעולה מדעי וטכנולוגי, באתר ynet, 9 בספטמבר 2004
| --- | --- |
בקרת זהויות :  GND: 131736221  LCCN: no2001057373  NARA: 10610046  SNAC: w62n6x3s  VIAF: 33139839   WorldCat (עם VIAF): 33139839
גייל מורן

| --- | --- |

 לידה:  1943 (בת 81 בערך) ג'קסון, מישיגן
 מוקד פעילות:  ארצות הברית 
 תקופת הפעילות:  מ-1974 
 מקום לימודים:  אוניברסיטת סיאטל פאסיפיק, אוניברסיטת ספרינג ארבור 
 עיסוק:  זמרת ונגנית קלידים
 סוגה:  ג'אז, פיוז'ן
 כלי נגינה:  פסנתר, אורגן, סינתיסייזר
 חברת תקליטים:  קולומביה רקורדס
 בן זוג:  צ'יק קוריאה
 פרסים והוקרה:  פרס גראמי 2019
 חברים
 תזמורת מאהאווישנו
 
גייל מורן היא זמרת, נגנית קלידים (פסנתר, אורגן וסינתיסייזר) ופזמונאית.
קורות חייה

נולדה בשנת 1943 ג'קסון מישיגן. סיימה את לימודיה בבית הספר התיכון ספרינג ארבור (כיום אוניברסיטת ספרינג ארבור) בשנת 1961.
היא הייתה חברה בתזמורת מאהאווישנו באמצע שנות השבעים, והופיעה באלבומים של הלהקה "אפוקליפסה" (1974)ו- Visions of the Emerald Beyond (1975).
מאוחר יותר היא הופיעה בהקלטות מרובות יחד עם בעלה צ'יק קוריאה (לו נישאה בשנת 1972) וביניהם:
Return to Forever's 1977 album Musicmagic, אלבום הסולו של צ'יק קוריאה- The Leprechaun (1975), My Spanish Heart (1976), Secret Agent (1978), ו- Touchstone (1982).
היא השתתפה בהפקת הפסקול " "Afterlife" לסרט "מלחמה" משנת 2007 בכיכובם של ג'ט לי וג'ייסון סטיית'האם.
היא השתתפה בהופעות אורח נוספות ובהן "The Gracious Core", באלבומו של מארק הישאם "Castalia", ואת רצועת הכותרת מתוך האלבום של דייוויד סנצ'וס מ -1976, "Transformation (The Speed of .Love)
היא הקליטה אלבום אחד בשמה שלה, I Loved You Then ... I Love You Now" (1979)". בשנת 2019 זכתה בפרס גראמי על אלבום ג'אז לטיני הטוב ביותר.
גייל ממשיכה ליצור מוזיקה משלה, כמו גם לשתף פעולה עם אמנים מוכשרים אחרים.
הערות שוליים

↑  Mahavishnu Orchestra | Biography, Albums, Streaming Links, AllMusic (באנגלית)
↑  Gayle Moran discography - RYM/Sonemic, Rate Your Music (באנגלית)
↑  Gayle Moran Corea, GRAMMY.com, ‏2020-12-15 (באנגלית)
↑  peoplepill.com, About Gayle Moran: Musician | Biography, Facts, Career, Wiki, Life, peoplepill.com
| --- | --- |
בקרת זהויות :  NLI: 987007418344005171  BIBSYS: 6033064  BnF: cb165881550 (data)  GND: 134848004  ISNI: 0000 0000 5552 6035  LCCN: n95017770  MusicBrainz: 600e8082-5a44-4e62-8426-5df12bf341e2  RERO: 02-A006038023  SUDOC: 23423749X  VIAF: 48469794   WorldCat (עם VIAF): 48469794
גשר הקונפדרציה

| --- | --- |
הגשר בצד של ניו ברנזוויק
הגשר בצד של ניו ברנזוויק
 מידע כללי
 סוג:  prestressed concrete bridge, גשר אגרה, גשר, box girder bridge 
 שימוש:  כלי רכב
 על שם:  האיחוד הקנדי 
 כתובת:  Borden-Carleton 
 מיקום:  מצר נורת'מברלנד
 מדינה:  קנדה קנדה
 מיקום ההתחלה:  אי הנסיך אדוארד
 מיקום הסוף:  ניו ברנזוויק
 הקמה ובנייה
 תקופת הבנייה:  ? – 31 במאי 1997
 תאריך פתיחה רשמי:  31 במאי 1997 
 מבנה:  גשר קורות
 חומרי בנייה:  בטון
 עלות:  1.3 מיליארד דולר קנדיים
 אדריכל:  Jean M. Muller 
 מידות
 אורך:  12.9 ק"מ מטר
 רוחב:  11 מטר
 גובה:  40 מטר
 מידע טכני
 מפתחים:  63 
 מִפְתָּח מרבי:  250 מ' 
 מידע נוסף:  הגשר הארוך ביותר שמתוח על פני מים שקופאים בכל חורף
 קואורדינטות:  46°12′55″N 63°44′45″W﻿ / ﻿46.21528°N 63.74583°W﻿ / 46.21528; -63.74583
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גשר הקונפדרציה(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי גשר הקונפדרציה(למפת אי הנסיך אדוארד רגילה) שארלוטטאון סאמרסייד ת'רי ריוורס נובה סקוטיה ניו ברנזוויק מפרץ סנט לורנסגשר הקונפדרציה(למפת אי הנסיך אדוארד מוגדלת) שארלוטטאון סאמרסייד ת'רי ריוורס נובה סקוטיה ניו ברנזוויק מפרץ סנט לורנסגשר הקונפדרציה
 
גשר הקונפדרציה הוא גשר המחבר בין הפרובינציה אי הנסיך אדוארד לבין ניו ברנזוויק בקנדה והוא מגשר על פני מצר נורת'מברלנד לאורך 12.9 ק"מ. זהו הגשר הארוך ביותר שמתוח על פני מים שקופאים בכל חורף.
רובו של הגשר נמצא בגובה של 40 מ' מעל המים, אולם חלקו מוגבה לכדי 60 מטר במפתחים רחבים על מנת לאפשר מעבר ספינות. הגשר נשען על 62 עמודים, המרוחקים זה מזה עד 250 מטר. רוחבו של הגשר 11 מטר. אגרה נגבית בגשר, רק ביציאה מאי הנסיך אדוארד. להולכי רגל ואופניים אין מעבר על הגשר, לרשותם עומדת מעבורת.
פתיחתו הרשמית של הגשר לתנועה נערכה ב-31 במאי 1997.
גביע המדינה בכדורסל 2017/2018

| --- | --- |

 תאריך התחלה:  18 באוקטובר 2017 
 תאריך סיום:  15 בפברואר 2018 
 מספר משתתפות:  26 
 ערים מארחות:   תל אביב-יפו
 זוכה:  הפועל חולון
 http://ibasketball.co.il
 → 2016/20172018/2019 ←
 
ראובן ריבלין נשיא מדינת ישראל נפגש עם שחקני הפועל חולון לרגל זכייתם בגביע המדינה בכדורסל בעונת 2017/2018
גביע המדינה בכדורסל לעונת 2017/2018 היא התחרות ה-58 מאז היווסדו של המפעל.
הפועל חולון זכתה בגביע שני בתולדותיה, לאחר שניצחה במשחק הגמר את מכבי תל אביב, שהפסידה את התואר אחרי 8 זכיות רצופות.
סיבוב ראשון

| קבוצה א' | תוצאה | קבוצה ב' |
| --- | --- | --- |
| הפועל עפולה | 101:67 | הפועל תל אביב |
| מכבי קריית גת | 95:72 | בני הרצליה |
| אליצור יבנה | 89:72 | הפועל אילת |
| עירוני נס ציונה | 67:80 | מכבי קריית מוצקין |
| הפועל רמת גן/גבעתיים | 59:96 | הפועל חיפה |
| אליצור קריית אתא | 82:70 | מכבי ראשון לציון |
| הפועל גלבוע/גליל | 81:80 | מכבי רעננה |
| מכבי רחובות | 56:80 | הפועל כפר סבא |
| הפועל מגדל העמק | 112:110 | מכבי הוד השרון |
| הפועל גליל עליון | 93:83 | עירוני נהריה |
שמינית הגמר

| קבוצה א' | תוצאה | קבוצה ב' |
| --- | --- | --- |
| בני הרצליה | 74:60 | הפועל תל אביב |
| עירוני נהריה | 90:74 | הפועל ירושלים |
| מכבי חיפה | 77:70 | מכבי אשדוד |
| מכבי רחובות | 95:67 | הפועל אילת |
| מכבי רעננה | 97:73 | מכבי תל אביב |
| מכבי הוד השרון | 91:77 | הפועל חולון |
| מכבי ראשון לציון | 87:92 | עירוני נס ציונה |
| הפועל באר שבע | 69:81 | הפועל רמת גן/גבעתיים |
רבע הגמר

אל רבע הגמר העפילו 8 הקבוצות שניצחו בשמינית הגמר.
| קבוצה א' | תוצאה | קבוצה ב' |
| --- | --- | --- |
| הפועל ירושלים | 62:79 | הפועל באר שבע |
| הפועל חולון | 98:100 | מכבי ראשון לציון |
| מכבי אשדוד | 56:89 | הפועל אילת |
| מכבי תל אביב | 85:96 | הפועל תל אביב |
חצי הגמר

משחקי שלב חצי הגמר התקיימו בהיכל מנורה מבטחים.
שני המשחקים התקיימו ב-12 בפברואר 2018, במתכונת של "הצגה כפולה".
| קבוצה א' | תוצאה | קבוצה ב' |
| --- | --- | --- |
| מכבי תל אביב | 73:76 | מכבי אשדוד |
| הפועל ירושלים | 76:67 | הפועל חולון |
הגמר

הפועל חולון זכתה בגביע השני בתולדותיה בזכות סל ניצחון של גלן רייס ג'וניור, 1.6 שניות לסיום.
| 0 | 1 | 2 | 3 | 4 |
| --- | --- | --- | --- | --- |
| 15 בפברואר 2018 | הפועל חולון | 84:86 | מכבי תל אביב | היכל מנורה מבטחים, תל אביב |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 11,000 |
|  | גלן רייס ג'וניור (28)   טו הולוואי (18)   גיא פניני (15)   ג'ו אלכסנדר (13)   טיישון תומאס (9)   חנן קולמן (3) |  | אלכס טיוס (17)   דשון תומאס (12)   נוריס קול (12)   פייר ג'קסון (11)   ג'ון דיברתולומיאו (10)   מייקל רול (10)   דיאנדרה קיין (8)   ג'ייק כהן (4) |  |
גורדון פרדריק בראון

| --- | --- |

 לידה:  15 באפריל 1858 בנסטד, הממלכה המאוחדת 
 פטירה:  27 במאי 1932 (בגיל 74) ריצ'מונד, הממלכה המאוחדת 
 מקום לימודים:  בית הספר לאמנות יפה ע"ש הת'רלי 
 תחום יצירה:  איור ספרים 
 
גורדון פרדריק בראון ( באנגלית:Gordon Frederick Browne ‏:  15 באפריל 1858 – 27 במאי 1932) היה אמן אנגלי ומאייר פורה של ספרי ילדים בסוף המאה ה-19 ותחילת המאה ה-20. הוא אייר שישה או שבעה ספרים בשנה בנוסף להיקף עצום של איורי מגזינים.
ביוגרפיה

הוא נולד בבאנסטד, בנו הצעיר של מאייר הספרים הבולט האבלט נייט בראון. הוא התחנך באופן פרטי ולאחר מכן למד אמנות בבית הספר בדרום קנזינגטון, שם התעקש לצייר רק מהחיים.
יצירה

בראון עבד בצבעי מים, עט ודיו. הוא היה חבר במכון המלכותי לציירים בצבעי מים וחבר מייסד בחברה המלכותית לאמנים בריטים.  בראון היה חבר מוקדם בחברה לאמנות גרפית והציג שלוש עבודות בתערוכה הראשונה שלהם בשנת 1921.
איורי הספר הראשון של בראון היו לספר "היום שאחרי החגים" (1875), סיפור בית ספר מאת אסקוט הופ. עבודה זו הביאה לו עבודות רבות לספרים ולכתבי עת. לאחר מכן צייר כרטיסי חג המולד ולמד קורס ציור על עץ. ג'יימס קופר, המורה שלו, הציג בפניו את Blackie's, המוציאים לאור בלונדון, שעבורם החל בראון לאייר ספרי נוער.
משנות ה-80 של המאה ה-19, בראון היה אחד המאיירים הפוריים ביותר בבריטניה. בראון אייר כמות מדהימה של סיפורי ילדים, סיפורים ורומנים. נפח העבודה הכולל שלו היה עצום. קירקפטריק מביא ההערכה כי בראון ייצר כ 3,660 תמונות בעבודתו.  בראון גם כתב על עצמו. הוא הציג את עבודותיו בהרחבה בלמעלה מ -200 יצירות שהוצגו במהלך חייו.
איורי ספרים ומגזינים

בראון אייר שישה או שבעה ספרים בשנה.  המחקר ההיסטורי על האיורים שלו היה קפדני. הוא אסף שריונות אבירים, קסדות, אקדחים, פגיונות, חרבות, מדים ואפילו אוכפים. כשעבד, הוא היה מתייחס לאלה כל הזמן כדי להבטיח שתיאורי הלבוש ההיסטוריים שלו יהיו מדויקים.
בראון הקפיד מאוד שיבין את הטקסט שהוא מאייר. הוא היה קורא את הטקסט תחילה, ולאחר מכן קרא אותו שוב כדי לזהות את פרטי הסצנה שיש להמחיש. ככה יצר את שמו בזכות מחקרו הקפדני. בנוסף לספרים הרבים, בראון אייר עשרות מגזנים שונים, חלקם עם סיפורים מאויירים וחלקם איורים שליוו מאמרים רבים.
בראון נפטר ב -27 במאי 1932 בביתו בריצ'מונד, סורי.
הערכה

למרות כישרונו, בראון מעולם לא השיג את שבחי הביקורת שניתנו לחלק מבני דורו. הוא היה קפדן ומוכשר מאוד, הוא לא הצליח להשוות את תהילתו לזו של אביו רק משום שיצירתו הופיעה באופן נרחב מדי ומהדורות זולות, כך שמעולם לא נקשר לאחד מהמחברים המשמעותיים. פפן ומיקלת'וויט מסכימים כי כישלונו להמשיך את הישגו של אביו המפורסם, נבע בחלקו מכך שמעולם לא הפך למאייר הראשי. וחלק ניכר מהתפוקה העצומה שלו פורסם במהדורות זולות מאוד. עם זאת, הם הגיעו למסקנה כי על סמך האנרגיה, היכולת, האמינות והנפח העצום עליו להיות מדורג בין המאיירים החשובים ביותר בתקופתו.
דויל מסכם כי: עבודתו של גורדון בראון לאורך השנים הייתה כה מגוונת ומלאה, כל כך מיומנת, וברמה כה גבוהה בעקביות עד שהשבחים ממש חסרים להערכתו.
סקצ'לי אמר כי: ״... בסך הכל היצירות שאוירו על ידי גורדון בראון מאוירות כראוי. וממשיך ואומר שהוא ממחיש יותר מהמציאות מאשר מהדמיון, ושהרעיונות שלו לגבי ארץ אגדות ... נמרצים וציוריים לא פחות מהרעיונות שלו על היומיום והרומנטיקה״.
דלבי כתב שגורדון בראון היה אחד המאיירים הגדולים של תור הזהב, הן מבחינת האיכות והן מבחינת הכמות. תפוקתו העצומה, בממוצע שישה ספרים בשנה במשך כמעט חצי מאה, אמנם העלתה את המוניטין שלו באופן מועט, אך אין ספק שציוריו החיים והמדויקים בקפידה היו תמיד מוצלחים ואהובים מאוד על דורות של ילדים שהתמכרו לקלאסיקות הפופולריות הנצחיות שהוא אייר.
הערות שוליים

↑  Sketchley, Rose Esther Dorothea (1903). "Some Children's-Book Illustrations". English book-illustration of to-day: appreciations of the work of living English illustrators, with lists of their books. London: Kegan Paul, Trench, Trubner and Co., ltd. pp. 162
↑  Houfe, Simon (1978). "Browne, Gordon R. I.". Dictionary of British Book Illustrators and Caricaturists, 1800-1914. Woodbridge: Antique Collectors' Club. pp. 247
↑  Peppin, Bridget; Micklethwait, Lucy (1993). "Gordon Frederick Browne (1858-1932)". Dictionary of British book illustrators : the twentieth century. London: Murray. pp. 59
↑  Chris Beetles Gallery, www.chrisbeetles.com
↑  Doyle, Brian (1968). "The Illustrators: Gordon Browne". The Who's Who of Children's Literature. London: Hugh Evelyn Ltd. pp. 315–316.
↑  Kirkpatrick, Robert J. (1905-07-11). "Gordon Browne". The Men Who Drew For Boys (And Girls): 101 Forgotten Illustrators of Children's Books: 1844-1972. Robert J. Kirkpatrick. p. 78.
↑  R. E. D. (Rose Esther Dorothea) Sketchley, English book-illustration of to-day : appreciations of the work of living English illustrators, with lists of their books, London : K. Paul, Trench, Trubner, 1903
↑  Peppin, Bridget; Micklethwait, Lucy (1993). "Gordon Frederick Browne (1858-1932)". Dictionary of British book illustrators : the twentieth century. London: Murray. pp. 60
↑  Sketchley, Rose Esther Dorothea (1903). "Some Children's-Book Illustrators". English book-illustration of to-day: appreciations of the work of living English illustrators, with lists of their books. London: Kegan Paul, Trench, Trubner and Co., ltd. pp. 97
↑  Dalby, Richard (1991). "Gordon Browne". The Golden Age of Children's Book Illustration. Edison, New Jersey: Chartwell Books Inc. p. 33.
| --- | --- |
בקרת זהויות :  NLI: 987007354122205171  AGSA: 10597  BNE: XX1218756  BnF: cb16450409x (data)  GND: 1020048476  ISNI: 0000 0000 8050 6642  LCCN: n85235400  NKC: xx0283498  NLA: 35022925  NLK: KAC200709858  NTA: 071207694  RERO: 02-A003048789  RKD: 13232  SNAC: w6x07rpx  SUDOC: 096440538  Trove: 796915  ULAN: 500017486  VIAF: 116773287   WorldCat (עם VIAF): 116773287
ג'ניפר מרוז'אן

| --- | --- |

 לידה:  18 באפריל 1992 (בת 32) בודפשט, הונגריה 
 מידע כללי
 מדינה:  גרמניה 
 משקל:  50 ק"ג 
 גובה:  1.71 מטרים
 ספורט
 ענף ספורט:  כדורגל 
 תקופת הפעילות:  מ-2007 
 הישגים
 פרסים והוקרה:  אתלט השנה של חבל הסאר (2016)  אתלט השנה של חבל הסאר (2013) 
 
ג'ניפר מרוז'אן, 2012
ג'ניפר מרוז'אן (בגרמנית: Dzsenifer Marozsán;‏ נולדה ב-18 באפריל 1992) היא כדורגלנית גרמנייה ממוצא הונגרי המשחקת כקשרית. מרוז'אן היא השחקנית הצעירה ביותר בתולדות הבונדסליגה לנשים, אחרי שב-19 באוגוסט 2007 עלתה לשחק במדי קבוצתה זארבריקן, בגיל 14 ו-7 חודשים.
קריירה > מועדונים

מרוז'אן נולדה באפריל 1992 בבודפשט שבהונגריה, וארבע שנים לאחר מכן עברה עם משפחתה לזארבריקן. היא החלה לשחק בקבוצת הכדורגל המקומית של העיר עוד בצעירותה, וכשהייתה בת 14 ו-7 חודשים עלתה לקבוצה הבוגרת ששיחקה אז בבונדסליגה השנייה. מספר חודשים אחרי הבכורה בבוגרים, כשהיא בת 15 ו-4 חודשים בלבד, כבשה מרוז'אן את שערה הראשון בקבוצה והפכה לכובשת הצעירה ביותר בתולדות הליגה.
בשנת 2008, בעונתה השנייה בזארבריקן, היא הגיעה עם הקבוצה עד לגמר הגביע הגרמני, שם הן נעצרו על ידי פרנקפורט. שנה לאחר מכן, היא הובילה את הקבוצה לזכייה באליפות ליגת המשנה, אך בתום העונה עזבה לפרנקפורט מצמרת הליגה הראשונה. בשנה זו היא אף זכתה במדליית פריץ ואלטר בקטגוריית כדורגל נשים, המוענקת לשלוש הכדורגלניות הצעירות הבולטות בגרמניה באותה שנה.
בעונותיה הראשונות בפרנקפורט, לא הצליחה מרוז'אן לזכות באליפות גרמניה, אך זכתה בשני גביעי מדינה ב-2011 וב-2014. לשיאה הגיעה בשנת 2015, אז הובילה את הקבוצה לזכייה בליגת האלופות, לאחר ניצחון 1-2 בגמר על פריז סן-ז'רמן. בסיום הטורניר, היא אף נבחרה להרכב המצטיינות, ביחד עם ארבע שחקניות פרנקפורט נוספות. מספר חודשים לאחר מכן, נכללה מרוז'אן ברשימת שלוש המועמדות הסופיות לפרס כדורגלנית השנה של אופ"א, לצידן של חברתה לקבוצה סליה סאסיץ' ואמנדין אנרי הצרפתייה. למרות זאת, סיימה מרוז'אן רק במקום השלישי, לאחר שקיבלה שלוש נקודות בהצבעה הסופית.
קריירה > נבחרת גרמניה

בשנת 2004 החלה מרוז'אן לייצג את גרמניה עם נבחרות הנוער השונות. ארבע שנים לאחר מכן, במאי 2008, היא סיימה כמלכת השערים של אליפות אירופה עד גיל 17 והובילה את גרמניה לזכייה בטורניר. מספר חודשים אחר כך, נערך בניו זילנד גביע העולם הראשון לנערות עד גיל 17. מרוז'אן נכללה בסגל הגרמני לטורניר, וסיימה אותו כמלכת השערים, לאחר שכבשה שישה שערים במהלכו. בנוסף היא קיבלה את פרס כדור הכסף, המוענק לשחקנית השנייה בטיבה בטורניר.
בקיץ 2010 זכתה מרוז'אן עם נבחרת גרמניה הצעירה בגביע העולם עד גיל 20, לאחר שזו ניצחה 0-2 בגמר את ניגריה. מספר חודשים לאחר מכן, ב-28 באוקטובר, היא כבר ערכה את הופעת הבכורה שלה בנבחרת גרמניה הבוגרת, במשחק נגד אוסטרליה. לקראת גביע העולם 2011 שנערך בגרמניה, נכללה מרוזא'ן בסגל הנבחרת, אך פציעה ברגל מנעה ממנה לקחת חלק בטורניר הגמר.
ב-15 בפברואר 2012, במשחק נגד טורקיה, כבשה מרוז'אן את שער הבכורה שלה בנבחרת. חצי שנה לאחר מכן, השתתפה מרוז'אן בפעם השנייה בטורניר גביע העולם עד גיל 20. היא הובילה את גרמניה עד לגמר האליפות, שם הפסידה 1-0 לארצות הברית. למרות ההפסד בגמר, היא נבחרה לשחקנית המצטיינת של הטורניר, והייתה לכדורגלנית הגרמנייה השנייה שזוכה בפרס זה, אחרי אלכסנדרה פופ ב-2010.
ביולי 2013 השתתפה מרוז'אן בטורניר הבינלאומי הגדול הראשון שלה עם הנבחרת הבוגרת - אליפות אירופה שהתקיימה בשוודיה. היא פתחה בהרכב בחמישה מתוך ששת משחקי הנבחרת באליפות, ואף כבשה את שער הניצחון בחצי הגמר מול המארחת. במשחק הגמר, שנערך מול 41,301 צופים בפרנדס ארנה, ניצחו הגרמניות 0-1 את נורווגיה וזכו באליפות בפעם השישית ברציפות. בסיום הטורניר נבחרה מרוז'אן להרכב המצטיינות, לצידן של חמש שחקניות גרמניות נוספות. שנה לאחר מכן כבשה מרוז'אן ארבעה שערים במסגרת גביע אלגארבה והובילה את הנבחרת הגרמנית לזכייה בטורניר. בנוסף לזכייה בתואר מלכת השערים, היא קיבלה גם את פרס השחקנית המצטיינת של הגביע.
לגביע העולם שנערך בקנדה ב-2015, הגיעה מרוז'אן עם פציעה בקרסול, אך למרות זאת נכללה בסגל הסופי. היא החמיצה את המשחק הפותח בשלב הבתים נגד חוף השנהב, אך חזרה להרכב הראשון כבר במשחק השני מול נורווגיה. בשלב שמינית הגמר היא כבשה את השער היחיד שלה בטורניר, ובמשחקים הבאים שולבה כשחקנית מחליפה. בחצי הגמר הודחו הגרמניות לאחר שהפסידו 2-0 לארצות הברית, שבסופו של דבר זכתה בגביע.
ג'ייקוב ריצ'רדס

| --- | --- |
 לידה:  1773 
 פטירה:  20 ביולי 1816 (בגיל 43 בערך) 
 מדינה:  ארצות הברית 
 השכלה:  אוניברסיטת פנסילבניה 
 
ג'ייקוב ריצ'רדס (באנגלית: Jacob Richards;‏ 1773 – 20 ביולי 1816) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה.
ביוגרפיה

ריצ'רדס נולד ליד העיר צ'סטר (אנ') שבפנסילבניה, בשנת 1773. הוא למד תואר ראשון באוניברסיטת פנסילבניה, וסיים שם את לימודיו בשנת 1791. לאחר מכן למד משפטים ובשנת 1795, התקבל למשרד עורכי דין והחל לעבוד בפילדלפיה. ריצ'רדס שירת בצבא ארצות הברית בדרגת קולונל.
ריצ'רדס נבחר לקונגרס השמיני של ארצות הברית מטעם המפלגה הדמוקרטית-רפובליקנית, ולאחר מכן גם נבחר לקונגרס התשיעי והעשירי.
לאחר התפטרותו מהקונגרס, חזר לעבוד בעריכת דין.
ריצ'רדס נפטר במקום מגוריו, סמוך לצ'סטר, בשנת 1816.
הערות שוליים

1 2 3 4 5  The Political Graveyard: Index to Politicians: Richards to Richards-bowers, politicalgraveyard.com
| --- | --- |
בקרת זהויות :  US Congress: R000212 
ערך זה הוא קצרמרבנושא פוליטיקאים ובנושא אמריקאים. אתם מוזמנים לתרום לוויקיפדיה ו.
ג'יהאד אל-וזיר

| --- | --- |
אין תמונה חופשית
 לידה:  20 ביולי 1963 (בן 61) 
 שם לידה:  جهاد خليل إبراهيم الوزير 
 מדינה:  מדינה פלסטינית 
 
ג'יהאד אל-וזיר (שמו המלא: ג'יהאד ח'ליל איברהים אל-וזיר, בערבית: جهاد خليل إبراهيم الوزير; נולד ב-20 ביולי 1963) הוא כלכלן ועובד ציבור פלסטיני, שכיהן כראש הרשות המוניטרית הפלסטינית (אנ') (PMA) בשנים 2008–2016. אל-וזיר תרם תרומה משמעותית לפיתוח מערכת הבנקאות הפלסטינית ומערכת ביטוח הפיקדונות הפלסטינית (אנ') – (PDIC).
ביוגרפיה

אל-וזיר הוא בנם הבכור של ח'ליל אל-וזיר – "אבו ג'יהאד", שהיה סגנו של יאסר ערפאת וחוסל בתוניס ב-16 אפריל 1988 ואשתו – אינתיסאר אל-וזיר (אנ') "אום ג'יהאד", חברת הפרלמנט הפלסטיני ושרת הרווחה – לשעבר.
הוא נולד בעזה וגדל בירדן ולבנון – מסלול ההימלטות של אביו מכוחות הביטחון הישראלים.
ביוגרפיה > קריירה

ג'יהאד אל-וזיר למד הנדסת חשמל בארצות הברית, באוניברסיטת Marquette, את התואר שני בהנדסה למד בבית הספר להנדסה במילווקי (אנ') וסיים ב-1990. למד לתואר שלישי במנהל עסקים באוניברסיטת לאפבורו בבריטניה וסיים בשנת 2001.
ב-27 בספטמבר 2001 הוא מונה לעוזר השר הפלסטיני לתכנון ולשיתוף פעולה בין-לאומי.
בשנת 2005 הוא מונה לשמש כסגנו של שר האוצר הפלסטיני סלאם פיאד והיה אחראי על תיאום העבודה מול ג'יימס וולפנזון, שהיה אז נציג הקוורטט הבינלאומי למזרח התיכון.
בתחילת 2008 מונה לראש הרשות המוניטרית הפלסטינית, תפקיד בו שימש עד 2016. על פי עדותו, עיקר עבודתו הייתה בתחום ניהול משברים, כמו רציפות רכישות ואספקת דלק וסולר ובכלל זה לרצועת עזה, ניהול אסונות, הכנת עתודות כספיות למצבי חירום, פיתוח תוכנית ל"תקשורת מחשבים עמידה", בין בנקים, למצבי חרום ועוד.
בנוסף לתפקידים המסורתיים של תפקיד זה, הכין אל-וזיר תוכנית היערכות לקראת הנפקת "מטבע לאומי פלסטיני". על פי דוח של קרן המטבע הבינלאומית, עבודתו הביאה לכך שהרשות המוניטרית הפלסטינית "מוכנה לתהליך הפיכה לבנק מרכזי בעל סמכויות מלאות", לכשיחתם הסכם מדיני.
במהלך כהונתו הוא מונה גם לתפקיד יו"ר דירקטוריון החברה הפלסטינית לביטוח פיקדונות וגם לתפקיד יו"ר הוועדה הלאומית לאיסור הלבנת הון. פעולתו בתחום זה איימה במיוחד על החמאס, שנזקק להעברות כספים לא מבוקרות, לצורך מימון פעילותו. בתגובה, ב-29 מרץ 2010 פשטו כוחות משטרה של החמאס על בנק ברצועת עזה והחרימו מיליון וחצי שקלים. הרשות הפלסטינית ראתה בהחרמה קריאת תיגר על הרשות שאחראית על הפיקוח על הבנקים בגדה המערבית וברצועת עזה. ג'יהאד אל-וזיר ציין כי "מדובר בהתפתחות חמורה והצהיר כי הרשות תשקול את צעדיה בתגובה לפשיטה זו".
ביוגרפיה > קריירה > תפקידים נוספים בממשל הפלסטיני

חבר במועצת המנהלים של קרן השקעות הפלסטינית (صندوق الاستثمار الفلسطيني).
חבר הרשות הציבורית לאזורי תעשייה ואזורי תעשייה חופשיים (Palestinian Industrial Estates and Free Zones Authority).
יו"ר מועצת המנהלים של הקרן הלאומית לביטוח תאונות דרכים.
ייסד ועמד בראשות הדירקטוריון הראשון של הרשות הלאומית לתחום האלקטרוני הפלסטיני, ברשת המידע הבין-לאומית (ps).
במסגרת תפקידיו הכלכליים ברשות, הוא מונה למתאם המזרח התיכון, של הפורום הכלכלי העולמי, בדאבוס, שווייץ, בשנים 1998–2000.